CELEX: E2017P0017
Language: bg
Date: 2017-12-21 00:00:00
Title: Дело, заведено на 21 декември 2017 г. от Надзорния орган на ЕАСТ срещу Исландия (Дело E-17/17)

22.2.2018   
            
            
               BG
            
            
               Официален вестник на Европейския съюз
            
            
               C 67/16
            
         Дело, заведено на 21 декември 2017 г. от Надзорния орган на ЕАСТ срещу Исландия
   (Дело E-17/17)
   (2018/C 67/16)
   На 21 декември 2017 г. пред Съда на ЕАСТ беше заведено дело срещу Исландия от Надзорния орган на ЕАСТ, представляван от Carsten Zatschler, Catherine Howdle и Ingibjörg Ólöf Vilhjálmsdóttir, в качеството им на представители на Надзорния орган на ЕАСТ, с адрес: Rue Belliard 35, 1040 Brussels, Белгия.
   Надзорният орган на ЕАСТ иска от Съда на ЕАСТ:
   
               1.
            
            
               Да постанови, че като не е приела мерките, необходими за прилагането на акта, посочен в точка 8 от приложение V към Споразумението за Европейското икономическо пространство (Директива 2014/54/ЕС на Европейския парламент и на Съвета от 16 април 2014 г. относно мерки за улесняване на упражняването на правата, предоставени на работниците в контекста на свободното движение на работници), както е адаптиран към Споразумението с Протокол 1, и във всеки случай като не е уведомила Надзорния орган на ЕАСТ за мерките, предприети за прилагане на този акт, Исландия не е изпълнила задълженията си по посочения акт и по член 7 от Споразумението.
            
         
               2.
            
            
               Да нареди на Исландия да заплати съдебните разноски.
            
         Правен и фактически контекст и правни аргументи, приведени в подкрепа на жалбата:
   
               —
            
            
               На 18 януари 2017 г. Надзорният орган на ЕАСТ представи мотивирано становище, в което поддържа заключението, че като не е взела мерки за прилагане на акта, посочен в точка 8 от приложение V към Споразумението за Европейското икономическо пространство (Директива 2014/54/ЕС на Европейския парламент и на Съвета от 16 април 2014 г. относно мерки за улесняване на упражняването на правата, предоставени на работниците в контекста на свободното движение на работници) и/или за уведомяване на Органа за това, Исландия не е изпълнила задълженията си по акта и по член 7 от Споразумението за ЕИП. По силата на член 31, параграф 2 от Споразумението за надзор и съд (СНС) Надзорният орган на ЕАСТ изиска от Исландия да предприеме необходимите мерки, за да се съобрази с мотивираното становище в срок от два месеца след уведомлението; т.е. не по-късно от 18 март 2017 г.
            
         
               —
            
            
               Правителството на Исландия отговори на мотивираното становище на Органа на 13 февруари 2017 г. В своя отговор правителството на Исландия се позова на отговора си на официалното уведомително писмо и заяви, че има намерение да внесе в Парламента законопроекта за транспониране на акта в исландското законодателство преди 1 април 2017 г.
            
         
               —
            
            
               Органът не е получил друга информация във връзка с транспонирането до получаването на формуляр 1 на 30 ноември 2017 г. Във формуляр 1 правителството на Исландия посочи, че актът е изцяло транспониран в исландското законодателно. Въпреки че датата за транспониране не бе посочена, исландското правителство приложи към формуляр 1 копие от това, което посочва като мярка за прилагане от 30 октомври 2014 г.: исландския Закон № 105/2014 относно свободното право на заетост и пребиваване на територията на Европейското икономическо пространство (Закон № 105/2014).
            
         
               —
            
            
               С електронно писмо от 4 декември 2017 г. Надзорният орган на ЕАСТ изпрати на исландското Министерство на социалните грижи искане за обяснение дали предвид отговора на официалното уведомително писмо и на мотивираното становище уведомлението във връзка със Закон № 105/2014 като мярка за прилагане е било грешка. Министерството отговори по електронна поща на 7 декември 2017 г., като изрази становището си, че Закон № 105/2014 изцяло транспонира директивата, и като обяснение на предишните отговори заяви, че „е било счетено за по-прозрачно в [Закон № 105/2014] да има специална клауза, с която се уведомява, че законът транспонира директивата“ и тя е щяла да бъде добавена чрез законопроекта, предложен през април 2017 г.
            
         
               —
            
            
               След като направи оценка на това дали може да се счита, че с нотифицираните тогава мерки актът е бил транспониран, на 19 декември 2017 г. Надзорният орган на ЕАСТ реши да сезира Съда съгласно член 31, параграф 2 от СНС.